Aarhuus Stifts-Tidende, 1844-07-17
Stænderforsamlingen i Viborg. (See Avisen No 127.) Forinden det kom til Afstemning om en Adresse, der skulde udtale den almindelige Stemning her i Provindsen, skulde indgives eller ikke, tog den kongl. Commissarius endnu til Orde saaledes: "Jeg stoler paa, at der, saafremt der i Udkastet til Adressen maatte blive optaget Noget, som, enten fordi det som en Petitionsgjenstand, burde behandles paa sædvanlig anordnet Maade, eller fordi det er anstødeligt, maatte være af den Natur, at det ikke deri burde have Plads, vil blive givet mig Leilighed til at overvære Discussionerne, og isærdeleshed tør jeg vente, at den høitagtede Præsident vil sætte mig istand til at bedømme, om det er fornødent for mig at begjære at være tilstede. Ønskeligt er det imidlertid, at Jndholdet maatte blive et saadant, at dette ikke vil blive fornødent, og jeg venter, at dette vil blive Tilfældet, idet jeg tor haabe, at man ved nærmere Overveielse vil finde, at det ialtfald vil være rettest at udsætte de Ankeposter, der her ere nævnte som Gienstand for Adressen, til Behandling paa anordnet Maade." Dertil svarte Legationssecretair Hvass, at det vilde gjøre Enhver i Forsamlingen ondt, om den kgl. Commissarius skulde kunne troe, at Comitteen vilde bruge stødende Yttringer i Adresse-Udkastet; om den end udtaler sig djærvt, vil den nok vide at undgaae upassende Udtryk." Herpaa gjentog Commissarius: "Det var blot en Reservation med Hensyn til et muligt Tilfælde. Jeg har især udtalt den Forventning, at saadanne Udladelser, som Enkelte have foreslaaet indførte i Adressen, efter nærmere Overveielse ville findes, ikke deri at burde have Plads." Da det derpaa sattes under Afstemning, om der skulde nedsættes en Committee til at forfatte en Adresse til Kongen, blev dette eenstemmig besluttet med 49 Stemmer. Derefter vedtoges, at Comitteen til Adressens Affattelse skulde bestaae af 3 Medlemmer, hvortil valgtes: Overretsprocurator Jespersen med 31, Godseier Nyholm med 27, og Justitsraad With med 24 Stemmer. Dagen efter, den 11te Juli, blev der af Præsidenten oplæst følgende private Andragender: 1) Professor Laar sen: Andragende fra Adj. Adler, Agent Bruun, Prof. Clausen, Kammerraad Drewsen, Etatsr. Estrup, Justitsraad Fleischer, Raadm. Hansen, Etatsr. Hvidt, Procur. Jespersen, Gaardm. Kirk, Apoth. Køster, Prof. Larsen, Gross. Meinert, Sognef. Pedersen, Overkr. Qvist, Prof. Schouw, Etatsr. Br. Seidelin, Propr. Tutein, Lector Wegener og Justitsr. With, betræffende at forestille Hs. Maj. den paatrængende Nødvendighed af, at saadanne Foranstaltninger træffes med Hensyn til Hertugd. Slesvig, at den danske Nationalitet i Hertugd. kan erholde den Betryggelse som den nu aldeles savner, navnlig ved Haandhævelse af det danske Sprogs frie Brug i alle offentlige Forhold, ved Stiftelse af danske Underviisningsanstalter, og ved Omdannelse af de høiere Regjerings og Rets=Autoriteter. 2) Oliemøller Schytte: Andragende om, at Stænderne ville petitionere Hs. Maj. om, gjennem en kraftig, folkelig og fædrelandssindet Stats administration at ville træffe de Foranstaltninger til Statseenhedens Opretholdelse, som ere uundgaaelig nødvendige, dersom den Fare, der truer Fædrelandet, skal afværges, og at Hs. Maj. i Forbindelse hermed allernaadigst vil opfylde sit tro Folks almindelige, gjennem Stænderne udtalte, Ønsker om en til Tidens Krav svarende friere Udvikling af vore Samfundsforhold. – 3)